Høgskolen i Nesna

mini|Innvendig detalj frå nyfløya
Høgskolen i Nesna (HiNesna) er ein tidlegare høgskule i Nesna som no utgjer Nord universitet, studiestad (campus) Nesna.
1. januar 2016 blei HiNe slått saman med Universitetet i Nordland og Høgskolen i Nord-Trøndelag til Nord universitet.Nytt universitet i Midt- og Nord-Norge

Høgskolen hadde vel 1200 studentar og 130 tilsette. Han vart etablert som følgje av at lærarhøgskolen i Nesna vart omorganisert som ein del av Høgskolereforma i 1994. Frå 1918 og fram til 1994 var høgskolen kjend som Nesna lærerhøgskole.

 Om høgskolen 
Høgskolen i Nesna er den nest eldste institusjon for høgare utdanning Nord-Noreg. I tillegg til hovudcampus på Nesna, hadde HiNe studielokalitetar i Mo i Rana, i Sandnessjøen, i Brønnøysund og Mosjøen, og studietilbod i Narvik. Høgskolen var involvert både i ordinære forsknings- og utviklingsprosjekt og i prosjekt innanfor næringsretta høgskolesatsing.

Høgskolen sin online skriftserie er «Fredrikke», oppkalla etter kvinnesaksforkjemparen Fredrikke Tønder-Olsen.

Høgskolen gav tilbod om fag- og profesjonsstudie innan informatikk, naturfag, idrett, musikk, drama, lærarutdanning og sjukepleiarutdanning. Desse kunne ein ta i varierande lengder frå halvårseiningar til bachelorgradar, mastergradar og somme doktorgradstudie, i tillegg til ei rad kurs-, etter- og vidareutdanningar.

Høgskolen var delt i fleire fagseksjonar:
 Drama
 Engelsk
 Heimkunnskap
 Idrett
 Informatikk
 RLE
 Kunst og handverk
 Matematikk
 Musikk
 Naturfag
 Norsk
 Pedagogikk
 Samfunnsfag
 Sjukepleiarutdanning

Kjelder

 Bakgrunnsstoff 
 Høgskolen i Nesna


Kategori:Tidlegare høgskular i Noreg
Kategori:Nesna kommune
Kategori:Utdanning i Nordland
Kategori:Skipingar i 1994
Kategori:Nedleggingar i 2015